بزاف ديال المغاربة من الطبقات المتوسطة و الغنية فاش كايكونو كايمارسو العلاقة الجنسية كايمارسوها بالفرونسي و لا بلونگلي و كايحشمو يستعملو المفردات بالدارجة يا إيما حيت ماكايناش يا إيما حيت كاتجيهم المفردات لي كاينة فالدارجة صالحة غير للسبان و المعاطية و المشاطية مع شي واحد دوبلك على ليمن و لا شي وحدة بغات تغوفل عليك فشي بومبوان ” الله ينعل طب... مك آ العاهرة ” ” مالك دينمك آ القل***ي ماكاتشوفش” ! و حشومة تستخدمهم مع شريك حياتك فلحظة بزاف ديال الناس كايبغيوها تكون “رومانسية” . أما الطبقات الفقيرة فيا إيما كاينعسو النعسة ديال الزيازن كايتواصلو بالعينين و الحجبان لا كانو كايحشمو من بعضياتهم و كاتسمع غير “دوري” ” شدي هنا ” ” حيدي يديك” ” مادفعينيش بفخاضك” ” بوسيه” ” عنداك تعضيه” فحالا كايهضرو على الجنون ! و لا كانو مقطعين السلوكة مع بعضياتهم راه كايستعملو داك المعجم لي عطا الله و السوق و لي يمكن تستعملو فالسبان و فخليان دار بو شي واحد كيما يمكن تستعملو فممارسة الجييينس. ولكن هاد الفقر لي كاتعاني منو الدارجة و لي كايحرم واحد الفئة كبيرة من المغاربة انهم يعبرو على مشاعرهم و رغباتهم الجنسية بلغتهم الأم بكل اريحية ماغريبش و السبب ديالو باين. المجتمع لي أصلا كايشوف فالجنس طابو و حرام و فساد و خارج القانون راه من الطبيعي أنه فاللغة ديالو ماتلقاش الكلمات الكافية لي كاتوصف العلاقة الجنسية، شي حاجة ماكانهضروش عليها إذن علاش غانختارعو كلمات باش نعبرو عليها ؟ مايمكنش ! المجتمعات لي قدرات تخرج الجنس من الطابو و تحررو من سلطة الدين و القانون نجحات أنها تخلق آلاف الكلمات لوصف العلاقة الجنسية و الأعضاء لي كادخل فيها ، بالفرنسية مثلا الحوا عندو مرادفات بزاف كاتخلي لي كايهضر بالفرنسية عندو عرام ديال الكلمات و الجمل باش يهضر فالجنس و يناقش الجنس و يعبر على الجنس بلا مايدوز من القاموس الزنقاوي، و يقدر يجونگلي بالكلمات كيما بغا على حساب شنو بغا يقول ! حنا لا ! حنا لا بغينا نهضرو على غير على العضو الأنثوي غانلقاو شي كلمات سريالية من معجم الناشونال جيوغرافي ” الطبون” ” القنفود ” ” القريد” ” المشقوق” غير الكلمات بوحدها تقدر تسد ليك الشهية على الجنس واحد ميتين عام. لابغيتي توصف مضاربة فالزنقة غاتلقا مايكفي من الكلمات : ضربو” ” جندخو” “فرعو ” ” خلا دار بوه ” “فرگعو ” ” شرشمو” .... و لا بغيتي تگول لصاحبتك بغيت نمارس معاك علاقة جنسية ، غاتلقا راسك قدام كلمة وحدة و هنا فين كايبان الديفو ديال الدارجة. واش غياب الكلمات الكافية فالدارجة للتعبير عن العملية الجنسية مشكل؟ طبعا مشكل و مشكل كبير، و كايعانيو منو اكثر الناس لي ماعندهمش شي لغة أخرى يهضرو بيها من غير الدارجة، كاتلقاه باغي يطلب من مراتو دير ليه شي حاجة و حشمان يطلبها منها حيت خايف ماتبقاش ” تحطارمو” ! و كاتلقاها باغا تگول لراجلها وااا الراجل ها شنو بغيتك دير و غير كادفعو و لا كاتحرك ليه يديه فحال العما باش ماتهضرش معاه و يگول عليها ” ماكاتحشمش” ! المعجم دينمو مامساعدش بنادم و بنادم مامساعدش راسو! و غانبقاو الدق و السكات و بنادم كايمارس الجنس لي جزء مهم من حياة كل واحد فينا بلا مانقدو نهضرو عليه و نتناقشو فيه بلغتنا الأم لي كانتواصلو بيها ! الناس كايختارعو المونيكات و الادوات و السيكس طويز و كايتفننو فالعلاقات الجنسية فاطار دمقرطة ” لورغازم” و حنا كي القبائل البدائية واحلين غير مع اللغة تا الكلمات باش نهضرو ماعندناش. 
بمناسبة اليوم العالمي للروگازم أو الرعشة (بلغة ركن من القلب إلى القلب) أو الراس (بلغة شعيبة) علاش الدارجة ديالنا فقيرة و مافيهاش كلمات كافية توصف العملية الجنسية واش حنا زيازن ؟